ᱥᱨᱤᱱᱣᱟᱱᱛᱤ ᱪᱚᱠᱨᱚᱵᱚᱨᱛᱤ

ᱥᱨᱤᱱᱣᱟᱱᱛᱤ ᱪᱚᱠᱨᱚᱵᱚᱨᱛᱤ  ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱟᱞ ᱰᱮᱱᱥᱚᱨ ᱟᱨ ᱳᱰᱤᱥᱤ ᱮᱱᱮᱡ ᱠᱳᱨᱤᱭᱚᱜᱨᱟᱯᱷᱚᱨ ᱠᱟᱱᱟᱭ ᱾ ᱦᱟᱨᱟᱛᱚᱨᱟ ᱩᱢᱮᱨ ᱠᱷᱚᱱ ᱜᱮ ᱯᱮᱥᱟᱫᱟᱨ ᱰᱮᱱᱥᱚᱨ ᱠᱟᱹᱢᱤ ᱠᱟᱱᱟᱭ ᱾ ᱤᱝᱞᱚᱸᱰ ᱨᱮ ᱛᱤᱢᱤᱱ ᱥᱮᱨᱢᱟ ᱜᱟᱱ ᱮᱱᱮᱡ ᱢᱟᱪᱮᱛ,ᱠᱳᱨᱤᱭᱚᱜᱨᱟᱯᱷᱚᱨ ᱟᱨ ᱥᱴᱮᱡᱽ ᱨᱮᱦᱚᱸ ᱩᱫᱩᱜᱼᱥᱚᱫᱚᱨ ᱟᱠᱟᱫᱟᱭ ᱾ ᱟᱡ ᱫᱚ ᱠᱚᱞᱠᱟᱛᱟ ᱨᱮ ᱢᱤᱫ ᱰᱮᱱᱥ ᱟᱥᱲᱟ ᱥᱨᱤᱱᱡᱚᱛᱤ (Srijati) ᱦᱚᱸᱭ ᱵᱮᱨᱮᱫ ᱟᱠᱟᱫᱟ,ᱱᱚᱸᱰᱮ ᱟᱡᱜᱮ ᱢᱩᱬ ᱴᱨᱮᱱᱤᱝ ᱠᱟᱹᱢᱤ ᱥᱟᱶᱛᱮ ᱪᱟᱪᱞᱟᱣᱤᱭᱟᱹ ᱦᱚᱸ ᱠᱟᱹᱢᱤ ᱠᱟᱱᱟᱭ ᱾ ᱱᱚᱸᱰᱮᱱ ᱰᱮᱱᱥᱚᱨ ᱠᱚᱨ ᱠᱚ ᱴᱨᱮᱱᱤᱝ ᱠᱟᱛᱮ ᱟᱡᱟᱜ ᱢᱤᱫ ᱮᱱᱮᱡ ᱫᱚᱞ ᱦᱚᱸᱭ ᱵᱮᱨᱮᱫ ᱟᱠᱟᱫᱟ ᱾
ᱟᱡᱟᱜ ᱯᱚᱡᱤᱴᱤᱵᱷ ᱠᱳᱨᱤᱭᱚᱜᱨᱟᱯᱷᱤ ᱠᱟᱹᱢᱤ ᱫᱤᱥᱚᱢ ᱟᱨ ᱵᱤᱫᱮᱥ ᱠᱚᱨᱮ ᱥᱟᱨᱦᱟᱣ ᱧᱟᱢ ᱟᱠᱟᱫᱟᱭ ᱾
ᱟᱭᱢᱟ ᱴᱷᱟᱶ ᱯᱷᱨᱟᱱᱥ,ᱯᱭᱟᱨᱤᱥ,ᱵᱮᱞᱡᱤᱭᱚᱢ,ᱥᱣᱤᱡᱚᱨᱞᱟᱸᱰ,ᱤᱴᱟᱞᱤ, ᱥᱣᱤᱰᱮᱱ,ᱨᱳᱢᱟᱱᱤᱭᱟ ᱮᱢᱟᱱ ᱫᱤᱥᱚᱢ ᱠᱚᱨᱮ ᱟᱡᱟᱜ ᱦᱩᱱᱟᱹᱨ ᱩᱫᱩᱜᱼᱥᱚᱫᱚᱨ ᱥᱟᱶᱛᱮ ᱠᱟᱹᱢᱤᱥᱟᱲᱟ ᱠᱚᱦᱚᱸᱭ ᱠᱚᱨᱟᱣ ᱟᱠᱟᱫᱟ ᱾
 ᱟᱬᱜᱟᱛ ᱡᱤᱭᱚᱱ ᱟᱨ ᱥᱤᱠᱷᱱᱟ.ᱛ
ᱥᱨᱤᱱᱣᱟᱱᱛᱤ ᱫᱚ ᱵᱚᱨᱫᱷᱚᱢᱟᱱ,ᱯᱚᱪᱷᱤᱢ ᱵᱟᱝᱞᱟ ᱨᱮ ᱡᱟᱱᱟᱢ ᱞᱮᱱᱟᱭ ᱛᱟᱭᱚᱢ ᱜᱷᱟᱨᱚᱸᱡᱽ ᱥᱟᱶ ᱠᱚᱞᱠᱟᱛᱟ ᱛᱮᱠᱚ ᱦᱮᱡ ᱞᱮᱱᱟ ᱾ ᱟᱡ ᱫᱚ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱮᱥᱴᱤ. ᱡᱟᱵᱷᱤᱭᱚᱨ ᱥᱠᱩᱞ (St. Xavier's school) ᱟᱨ ᱠᱚᱞᱠᱟᱛᱟ ᱨᱮᱭᱟᱜ ᱟᱠᱥᱤᱞᱤᱭᱚᱢ ᱠᱚᱱᱵᱷᱮᱸᱴ (Auxilium Convent) ᱟᱥᱲᱟ ᱨᱮ ᱯᱚᱲᱦᱚᱱ ᱟᱠᱟᱱᱟᱭ ᱾ ᱟᱡᱟᱜ ᱥᱚᱱᱮᱨ(BA) ᱰᱤᱜᱽᱨᱤ ᱫᱚ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ,ᱠᱚᱞᱠᱟᱛᱟ (Presidency College, Kolkata) ᱠᱷᱚᱱ ᱥᱟᱶᱛᱟ ᱥᱟᱬᱮᱥ (sociology) ᱨᱮ ᱠᱚᱨᱟᱣ ᱟᱠᱟᱫᱟᱭ ᱟᱨ ᱟᱹᱠᱤᱞᱢᱟᱞ ᱫᱚ ᱠᱚᱞᱠᱟᱛᱟ ᱡᱮᱜᱮᱛᱼᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱹᱛ ᱟᱠᱟᱫᱟᱭ ᱾
ᱟᱡᱟᱜ ᱫᱚ ᱜᱤᱫᱟᱹᱨ ᱠᱷᱚᱱ ᱜᱮ ᱮᱱᱮᱡ ᱨᱮ ᱟᱹᱰᱤ ᱡᱷᱩᱸᱠ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱚᱱᱟᱛᱮ ᱟᱡ ᱟᱭᱚ ᱣᱟᱜ ᱛᱟᱹᱨᱤᱨᱮ ᱕ ᱵᱚᱪᱷᱚᱨ ᱩᱢᱮᱨ ᱨᱮ ᱳᱰᱤᱥᱤ ᱮᱱᱮᱡ ᱴᱨᱮᱱᱤᱝ ᱧᱟᱢ ᱞᱮᱫᱟᱭ ᱾
ᱮᱛᱚᱦᱚᱵ ᱫᱚ ᱥᱩᱛᱟᱯᱟ ᱛᱟᱞᱩᱠᱫᱟᱨ (Sutapa Talukdar) ᱱᱚᱱᱫᱤᱱᱤ ᱜᱷᱳᱥᱟᱞ (Nandini Ghosal) ᱛᱤᱠᱤᱱᱟᱜ ᱛᱟᱹᱨᱤᱨᱮ ᱮᱱᱮᱡ ᱥᱮᱬᱟ ᱤᱫᱤ ᱠᱮᱫᱼᱟᱭ ᱾ ᱛᱟᱭᱚᱢ ᱜᱩᱨᱩ ᱠᱮᱲᱩᱪᱚᱨᱚᱱ ᱢᱚᱦᱟᱯᱟᱛᱨᱚ (Kelucharan Mohapatra)
ᱮᱱᱮᱡ ᱯᱨᱚᱛᱤᱵᱷᱟ ᱛᱟᱭᱮ ᱩᱥᱠᱟᱹᱣ ᱚᱰᱚᱠ ᱞᱮᱫ ᱛᱟᱭᱟ ᱾
ᱟᱡᱟᱜ ᱮᱱᱮᱡ ᱠᱮᱨᱤᱭᱚᱨ ᱵᱟᱪᱷᱚᱱᱨᱮ ᱟᱡ ᱵᱟᱵᱟ ᱦᱟᱜ  ᱟᱹᱰᱤᱜᱮ ᱜᱚᱲᱚ ᱥᱚᱦᱚᱫ ᱟᱨ ᱩᱥᱠᱟᱹᱣ ᱛᱟᱦᱮᱸ ᱠᱟᱱᱟ ᱾
 ᱰᱮᱱᱥ ᱠᱮᱨᱤᱭᱚᱨ 
ᱥᱨᱤᱱᱣᱟᱱᱛᱤ,ᱟᱡᱟᱜ ᱡᱤᱭᱚᱱ ᱳᱰᱤᱥᱤ ᱮᱱᱮᱡ ᱨᱮ ᱧᱟᱢ ᱠᱮᱫ ᱛᱟᱭᱚᱢ ᱚᱱᱟ ᱮᱱᱮᱡ ᱢᱟᱬᱟᱝ ᱥᱮᱫ ᱞᱟᱦᱟ ᱤᱫᱤ ᱞᱮᱫ ᱛᱟᱭᱟ ᱾ ᱦᱟᱨᱟᱛᱚᱨᱟ ᱨᱮᱜᱮ ᱪᱮᱛᱟᱱ ᱫᱷᱟᱯ ᱨᱮᱭᱟᱝ ᱮᱱᱮᱡ ᱥᱮᱬᱟ ᱞᱮᱫᱟᱭ ᱟᱨ ᱑᱕ ᱵᱚᱪᱚᱨ ᱩᱢᱮᱨ ᱛᱮᱜᱮ ᱢᱤᱫ ᱯᱮᱥᱟᱫᱟᱨ ᱰᱮᱱᱥᱚᱨ ᱵᱮᱱᱟᱣ ᱞᱮᱱ ᱛᱟᱦᱮᱸᱱ ᱥᱟᱶᱛᱮ ᱠᱳᱨᱤᱭᱚᱜᱨᱟᱯᱷᱤ ᱦᱚᱸ ᱛᱚᱝᱜᱮ ᱫᱚᱦᱚ ᱞᱮᱫᱟᱭ ᱾
᱒᱐᱐᱐ ᱥᱟᱞ ᱨᱮ,ᱠᱚᱞᱠᱟᱛᱟ ᱨᱮ ᱥᱨᱤᱱᱡᱚᱛᱤ (Srijati) ᱮᱱᱮᱡ ᱮᱠᱟᱰᱮᱢᱤ ᱵᱮᱨᱮᱫ ᱟᱠᱟᱫᱼᱟᱭ ᱥᱟᱶᱛᱮ ᱟᱡᱟᱜ ᱰᱮᱱᱥ ᱜᱟᱫᱮᱞ ᱦᱚᱸᱭ ᱵᱮᱨᱮᱫ ᱟᱠᱟᱫᱟ ᱾ ᱥᱤᱧᱚᱛ ᱨᱮ ᱟᱡᱟᱜ ᱥᱳᱞᱳ ᱯᱚᱨᱯᱷᱚᱢᱟᱱᱥ ᱥᱟᱶᱛᱮ ᱟᱡᱟᱜ ᱜᱟᱫᱮᱞ ᱦᱚᱛᱮᱛᱮ ᱟᱭᱢᱟ ᱥᱴᱮᱡᱽ ᱩᱫᱩᱜᱼᱥᱚᱫᱚᱨ ᱠᱚᱨᱟᱣ ᱟᱠᱟᱫᱟᱭ ᱾
᱒᱐᱐᱖ ᱥᱟᱞ ᱨᱮ ᱛᱤᱢᱤᱱ ᱫᱤᱱ ᱫᱚ ᱤᱝᱞᱚᱸᱰ ᱨᱮᱭᱟᱜ ᱠᱚᱞᱟ ᱫᱤ ᱟᱨᱴᱥ (Kala The Arts) ᱠᱚᱢᱯᱟᱱᱤ ᱞᱟᱹᱜᱤᱫ ᱠᱟᱹᱢᱤ ᱞᱮᱜᱼᱟᱭ ᱾ ᱟᱭᱢᱟ ᱟᱥᱲᱟ ᱠᱚᱨᱮ ᱥᱤᱠᱷᱱᱟᱹᱛ ᱠᱟᱹᱢᱤᱥᱟᱲᱟ,ᱠᱳᱨᱤᱭᱚᱜᱨᱟᱯᱷᱤ ᱟᱨ ᱜᱟᱞᱚᱪ ᱰᱮᱢᱚᱱᱥᱴᱨᱮᱥᱚᱱ ᱦᱚᱸᱭ ᱮᱢ ᱟᱠᱟᱫᱟ ᱾ ᱚᱱᱟᱛᱮ ᱟᱱᱵᱷᱤᱞ ᱟᱨᱴᱥ (Anvil Arts) ᱯᱟᱦᱴᱟ ᱠᱷᱚᱱ ᱠᱟᱹᱣᱰᱤ ᱜᱚᱲᱚ ᱥᱚᱦᱚᱫ ᱦᱚᱸᱭ ᱧᱟᱢ ᱛᱟᱦᱮᱸᱱ ᱾
᱒᱐᱑᱐ ᱥᱟᱞ ᱨᱮ, ᱥᱨᱤᱱᱡᱚᱛᱤ ᱨᱮᱭᱟᱜ ᱢᱤᱫ ᱥᱟᱠᱷᱟ ᱯᱭᱟᱨᱤᱥ ᱨᱮ ᱵᱮᱨᱮᱫ ᱞᱮᱫᱟᱭ ᱟᱨ ᱟᱭᱢᱟ ᱜᱟᱱ ᱰᱮᱱᱥᱚᱨ ᱴᱨᱮᱱᱤᱝᱠᱚ ᱧᱟᱢ ᱫᱟᱲᱮᱭᱟᱜ ᱛᱟᱦᱮᱸᱱ ᱾

 ᱯᱷᱮᱰᱟᱛ ᱡᱚᱱᱚᱲᱲ 
https://en.wikipedia.org/wiki/Srinwanti_Chakrabarti